|  |  |  |
| --- | --- | --- |
| |  |  | | --- | --- | |  | **Rēzeknes novada Dome**  Reģ.Nr.90009112679  Atbrīvošanas aleja 95A, Rēzekne, LV – 4601,  Tel. 646 22238; 646 22231, Fax. 646 25935,  e–pasts: [info@rezeknesnovads.lv](mailto:info@rdc.lv)  Informācija internetā: <http://www.rezeknesnovads.lv> |   PROJEKTS |

**APSTIPRINĀTI**

Rēzeknes novada domes

2024.gada \_\_.\_\_\_\_\_\_\_ sēdē

(protokols Nr.\_\_, \_.§)

**Saistošie noteikumi**

Rēzeknē

2024.gada \_\_.\_\_\_\_\_\_\_\_\_ Nr.\_\_

**Par kārtību, kādā pašvaldība sniedz palīdzību privāto ceļu tīrīšanā Rēzeknes novadā**

*Izdoti saskaņā ar Pašvaldību likuma*

*44.panta otro daļu*

**I. Vispārīgie jautājumi**

1. Noteikumi nosaka kārtību, kādā Rēzeknes novada pašvaldība (turpmāk – pašvaldība) sniedz palīdzību ziemas periodā privāto ceļu sniega tīrīšanā Rēzeknes novada teritorijā (turpmāk – palīdzība).
2. Šajos noteikumos paredzētā palīdzība tiek sniegta personām, kuras savu pastāvīgo dzīvesvietu ir deklarējušas un kuras faktiski dzīvo pašvaldības administratīvajā teritorijā, ja tās ir:
   1. vientuļas pensijas vecuma personas;
   2. vientuļas personas, ar funkcionāliem traucējumiem, kam noteikta I un II grupas invaliditāte;
   3. mājsaimniecībām, kurās dzīvo bērni obligātajā pirmsskolas vecumā (5 - 6 gadi).
3. Vientuļa persona šo noteikumu izpratnē ir persona, kurai nav [Civillikuma](https://likumi.lv/ta/id/225418-civillikums) [84.](https://likumi.lv/ta/id/225418-civillikums#p84), [179.](https://likumi.lv/ta/id/225418-civillikums#p179) un [188.pantā](https://likumi.lv/ta/id/225418-civillikums#p188) noteikto likumīgo apgādnieku (bērni, vecāki, laulātie, vecvecāki) un kura dzīvo atsevišķi.
4. Palīdzība tiek finansēta no pašvaldības budžeta.

**II. Palīdzības piešķiršanas kārtība**

1. Palīdzību piešķir kārtējai ziemas sezonai.
2. Palīdzības saņemšanai persona iesniedz iesniegumu (Pielikums) pašvaldības iestādē - apvienības pārvaldē, kuras teritorijā atrodas tīrāmais ceļš (turpmāk – apvienības pārvalde). Iesniegumā norāda īpašuma, kurā persona ir deklarēta un faktiski dzīvo, adresi un pievedceļa uz īpašumu garumu kilometros.
3. Palīdzības saņemšanai persona, iesniedzot iesniegumu, uzrāda pensionāra, invaliditātes vai bērna dzimšanas apliecību vai iesniedz to apliecinātus atvasinājumus, ja pašvaldības rīcībā nav ziņu, kas apliecina personas atbilstību palīdzības saņēmēju grupai, vai pašvaldība objektīvu apstākļu dēļ nevar iegūt šīs ziņas.
4. Rēzeknes novada Sociālais dienests (turpmāk – Sociālais dienests) un Centrālās pārvaldes Izglītības un sporta pārvalde attiecīgajai apvienības pārvaldei sniedz ziņas par personu, kas ir iesniegušas iesniegumus palīdzības saņemšanai, atbilstību šo noteikumu 2.punktam.
5. Lēmumu par palīdzības piešķiršanu 5 (piecu) darba dienu laikā no iesnieguma reģistrācijas dienas pieņem attiecīgās apvienības pārvaldes vadītājs vai viņa pilnvarots darbinieks sadarbībā ar attiecīgās teritorijas Sociālā dienesta sociālo darbinieku, un palīdzības sniegšanu organizē attiecīgās apvienības pārvaldes vadītājs.
6. Pievedceļa attīrīšana no sniega tiek veikta vienlaicīgi ar ceļu tīrīšanas darbiem konkrētajā pašvaldībai piederošo autoceļu maršrutā.
7. Palīdzības sniegšanu kontrolē attiecīgās apvienības pārvaldes vadītājs vai viņa pilnvarots darbinieks.
8. Palīdzība neietver privātīpašuma pagalmu un īpašuma iekšējo ceļu attīrīšana no sniega.
9. Palīdzības sniegšana tiek pārtraukta:
   1. ja persona rakstveidā atteikusies no palīdzības sniegšanas;
   2. ja palīdzības saņēmējs neatbilst šo noteikumu 2.punktā paredzētajiem nosacījumiem.
10. Palīdzības saņēmēja pienākums ir 5 (piecu) darba dienu laikā paziņot attiecīgajai apvienības pārvaldei, ja zuduši apstākļi, kas bijuši par pamatu palīdzības piešķiršanai.

**III. Lēmuma apstrīdēšanas un pārsūdzības kārtība**

1. Lēmumu par palīdzības piešķiršanu vai atteikumu piešķirt palīdzību var apstrīdēt, iesniedzot rakstveida iesniegumu, pašvaldības Administratīvo aktu apstrīdēšanas komisijā Administratīvā procesa likumā noteiktajā termiņā un kārtībā.
2. Pašvaldības Administratīvo aktu apstrīdēšanas komisijas lēmumu var pārsūdzēt Administratīvajā rajona tiesā Administratīvā procesa likumā noteiktajā termiņā un kārtībā.

**IV. Noslēguma jautājums**

1. Noteikumi stājas spēkā 2025.gada 1.janvārī.

Domes priekšsēdētājs M.Švarcs

Pielikums

Rēzeknes novada pašvaldības 2024.gada \_\_\_\_\_

saistošajiem noteikumiem Nr.\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(fiziskās personas vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas kods)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(deklarētās dzīvesvietas adrese/faktiskā adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tālrunis, e-pasts)

IESNIEGUMS

Rēzeknes novada \_\_\_\_\_\_\_\_ pagastā

20\_\_\_.gada \_\_.\_\_\_\_\_\_\_\_\_

**Rēzeknes novada pašvaldības**

**\_\_\_\_\_\_\_\_\_\_\_\_\_ apvienības pārvaldei**

*Par palīdzību privātā ceļa sniega tīrīšanā*

Lūdzu sniegt palīdzību ziemas periodā privātā ceļa/pievedceļa \_\_\_\_\_\_\_\_ km garumā sniega tīrīšanā uz īpašumu “\_\_\_\_\_\_\_\_\_\_\_\_\_”, kas atrodas \_\_\_\_\_\_\_, pagastā, Rēzeknes novadā.

Apliecinu, ka Atbilstu Rēzeknes novada pašvaldības 2024.gada \_\_\_.\_\_\_\_\_\_\_\_\_\_ saistošajos noteikumos Nr.\_\_\_ “Par kārtību, kādā pašvaldība sniedz palīdzību privāto ceļu tīrīšanā Rēzeknes novadā” noteiktajai personai, kurai ir tiesības saņemt palīdzību ziemas periodā privātā ceļa/pievedceļa sniega tīrīšanā un esmu:

* vientuļas pensijas vecuma persona;
* vientuļas personas, ar funkcionāliem traucējumiem, kam noteikta I un II grupas invaliditāte;
* mājsaimniecībām, kurās dzīvo bērni obligātajā pirmsskolas vecumā (5-6 gadi).

Apņemos 5 (piecu) darba dienu laikā paziņot attiecīgajai apvienības pārvaldei, ja zudīs apstākļi, kas bijuši par pamatu palīdzības piešķiršanai ceļu tīrīšanā.

Lēmumu vēlos saņemt *(vajadzīgo atzīmēt)*:

 \_\_\_\_\_\_\_\_\_\_\_\_\_\_ apvienības pārvaldē vai tās teritoriālajā vienībā \_\_\_\_\_\_\_\_\_pagastā/pilsētā

 atsūtot uz norādīto pasta adresi vai e-pastu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts, tā atšifrējums: \_\_\_\_\_\_\_\_\_\_\_\_\_\_\_\_\_\_